8.2.2023
SK
Úradný vestník Európskej únie
L 38/71
Dodatok I Sektory obnoviteľných zdrojov energie Finančné podmienky stanovené v tomto sektorovom dohovore sú oprávnené využívať nasledujúce sektory obnovi­ teľných zdrojov energie za predpokladu, že sa ich vplyvu venuje pozornosť v súlade s odporúčaním Rady z roku 2012 o spoločných prístupoch k štátom podporovaným vývozným úverom a environmentálnej a sociálnej hĺbkovej analýze (1) (ako ho následne zmenili členovia pracovnej skupiny OECD pre vývozné úvery a úverové záruky a prijala Rada OECD): a) veterná energia (2); b) geotermálna energia; c) energia morských prílivov a prílivových prúdov; d) energia morských vĺn; e) osmotická energia; f) fotovoltická slnečná energia; g) slnečná tepelná energia; h) tepelná energia oceánu; i) bioenergia: všetka trvalo udržateľná energia zo skládkového plynu, plyn z čistiarní splaškov, bioplynu alebo palivo pochádzajúce zo zariadení na energiu z biomasy.
‚Biomasa‘ je biologicky rozložiteľná zložka produktov, odpadu a zvyškov z poľnohospodárstva (vrátane rastlinných a živočíšnych látok), lesného hospodárstva a súvisiacich odvetví, ako aj biologicky rozložiteľná zložka priemyselného a mestského odpadu; j) vodná energia; k) energetická účinnosť v projektoch z oblasti obnoviteľných zdrojov.
(1) Predpokladá sa, že toto odporúčanie z roku 2012 sa rovnako uplatňuje aj na projekty, ktoré nie sú oprávnené na využitie týchto finančných podmienok.
(2) Maximálna lehota splatnosti pre zdvižné vŕtacie súpravy používané pri inštalácii veterných turbín je 12 rokov.